Ο θείος μου ο Έντι διαφέρει από όσους έχω γνωρίσει.
Μεγάλωσε στο Όρεγκον, και μοιάζει με ξυλοκόπο:
Ψηλός, μυώδης, με γένια και φοράει φανέλα.
Αλλά, το προσωπικό του στυλ ήταν αυτό που πάντα ζήλευα:
Μεγάλα δαχτυλίδια, σκουλαρίκια και υπέροχα κολιέ.
Κάνει συχνά το μακιγιάζ μου, σε στυλ ντραγκ κουίν με ψεύτικες βλεφαρίδες,
μου φέρνει λαμπερά κοσμήματα
και με ντύνει με φουλάρι με πούπουλα και καταπληκτικά στολίδια.
Περνάμε ώρες μαζί τελειοποιώντας
τις συγχρονισμένες κινήσεις της Έσθερ Γουίλιαμς
και το τραγούδι και χορογραφία της Τζούντι Γκάρλαντ.
Όταν ήμουν μικρή, πίστευα ότι ο θείος μου ήταν το απόλυτο πρότυπο του τέλειου άνδρα.
Δεν καταλάβαινα γιατί ο Έντι συμμετείχε με ενθουσιασμό σε αυτές τις δραστηριότητες
ενώ οι τρεις μεγαλύτεροι αδελφοί μου ήταν μάλλον απρόθυμοι να συμμετάσχουν.
(Γέλια)
Τώρα καταλαβαίνω ότι τα αδέλφια μου ένοιωθαν ότι δεν μπορούσαν
να ξεφύγουν από τα αναμενόμενα πρότυπα αρρενωπότητας,
ενώ ο Έντι είχε ήδη ξεπεράσει όλα αυτά τα όρια.
Είμαι ένα χαρακτηριστικό 15χρονο κορίτσι.
Μου αρέσει η μόδα, περνάω πολύ ώρα στο τηλέφωνό μου,
και έχω δει όλα τα επεισόδια του Gossip Girl.
Αλλά είμαι επίσης φωνακλού, διεκδικητική, αυταρχική.
Μου αρέσουν τα Μαθηματικά και είμαι απαίσια μαγείρισσα.
Όπως όλοι, έχω και ανδρικά και θηλυκά χαρακτηριστικά.
Αποδεχόμαστε μια γυναίκα με ανδρικά χαρακτηριστικά,
αλλά δεν συμβαίνει το ίδιο με τους άνδρες και τη θηλυκότητα.
Ο ορισμός της αρρενωπότητας
χαρακτηρίζεται με διαχωρισμό και αντίθεση από τη θηλυκότητα.
Με αυτόν τον τρόπο, η αρρενωπότητα και η θηλυκότητα αλληλοπροσδιορίζονται,
άσχετα από τις ατομικές προσδοκίες τους.
Το 1991, η ψυχολόγος Μόνικα Μπιέρνετ διαπίστωσε ότι τα παιδιά
δεν βλέπουν αρχικά ως αντίθετα την αρρενωπότητα και τη θηλυκότητα,
αν και μεγαλώνοντας, οι απόψεις τους γίνονταν όλο και πιο αντιφατικές.
Η ιδέα ότι οι άνδρες και οι γυναίκες λειτουργούν ως αντίθετα,
και τα χαρακτηριστικά κάθε φύλου, μαθαίνονται στη διάρκεια.
Έχουμε συσχετίσει μέσα μας αυτά τα χαρακτηριστικά αρσενικού και θηλυκού,
αν και χαρακτηριστικά και ιδιότητες που αποδίδονται σε γυναίκες,
θα μπορούσαν κάλλιστα να υπάρχουν και σε άντρες όπως ο θείος μου ο Έντι.
Όταν ένα από τα αδέλφια μου ήταν μικρός, είχε έναν αγαπημένο Πάουερ Ρέιντζερ,
τον ροζ Πάουερ Ρέιντζερ.
Είχε εμμονή, και ντυνόταν μόνο έτσι.
Δεν πίστευε ότι η ροζ Πάουερ Ρέιντζερ ήταν θηλυκό, του άρεσε μόνο το χρώμα.
Σήμερα ανατριχιάζει από αμηχανία όταν αναφέρουμε τη στενή σχέση του
με κάτι τόσο θηλυκό.
Αυτές οι ταυτότητες είναι συνειδητές, επιλεγμένες συμπεριφορές
που δρουν εντός των κοινωνικών μας προτύπων και ορίων.
Αρρενωπότητα και θηλυκότητα διαμορφώνονται από κοινωνικές πολιτισμικές προσδοκίες,
και όχι από βιολογικές διαφορές.
Έχουμε εξερευνήσει τη θηλυκότητα, και μπορούμε να δεχτούμε
μια ευρεία ποικιλία προσωπικοτήτων έξω από τα πρότυπα, ως θηλυκές.
Φοράμε παντελόνια, αθλούμαστε, ψηφίζουμε, κάνουμε τις ίδιες δουλειές με τους άνδρες,
και όμως παραμένουμε θηλυκές.
Η ίδια αποδοχή και ρευστότητα δεν ισχύει για τους άνδρες και την αρρενωπότητα,
κι από τους άνδρες ακόμη αναμένεται ευρέως να τηρούν το απίστευτο στερεότυπο.
Τα ιδανικά μας για την αρρενωπότητα τους αποδίδουν ανώτερη κοινωνική θέση
ως προς τις γυναίκες και άλλες φυλετικές ταυτότητες.
Η κοινωνική κυριαρχία της αρρενωπότητας είναι γνωστή ως ηγεμονική αρρενωπότητα.
Η ηγεμονική αρρενωπότητα αντλεί από το αρρενωπό προνόμιο,
δημιουργώντας μια ιδέα ανωτερότητας και επιβάλλοντας κυριαρχία
στις υποτιθέμενες αδυναμίες του άλλου.
Αυτή η ιδέα για την ανωτερότητα μερικές φορές οδηγεί στη βία,
όπως ο βιασμός και ο μισογυνισμός,
όπως όταν ένας άνδρας υπερβάλλοντας στην έκφραση του ανδρισμού του,
προσπαθεί να αποδείξει ότι δεν είναι ντροπαλός, φοβισμένος, ή ακόμη θηλυπρεπής.
Η ετεροφυλοφιλία είναι από τα κύρια μέρη της ηγεμονικής αρρενωπότητας.
Έτσι, οι άνδρες μπορεί να χρησιμοποιούν τη σεξουαλικότητα και την ομοφοβία
ως βάση της «αφαίρεσης» της αρρενωπότητας ενός άλλου άνδρα.
Αποκαλώντας πλέον κάποιον γκέι, δεν αμφισβητούμε τη σεξουαλικότητά του,
αλλά είναι μάλλον συνώνυμο του χαζός, ηλίθιος, ή απλά μη αρρενωπός.
Η ηγεμονική αρρενωπότητα προκαλεί πολλά προβλήματα σε όλη την κοινωνία μας,
αν και η πιο ισχυρή επιρροή που έχει είναι ότι περιορίζει τις δυνατότητές μας.
Η ιδέα ότι υπάρχει μόνο ένα είδος αρρενωπότητας
εγκλωβίζει τους άνδρες σε αυτή την προσδοκία και κρατά τις γυναίκες έξω.
Επιτρέπουμε ή και επιβάλλουμε μια δυαδικότητα ή ένα διπλό πρότυπο.
Οι άρρενες ηγέτες είναι δυνατοί, ισχυροί και αποφασιστικοί,
αλλά μια γυναίκα στην ίδια ακριβώς θέση θεωρείται σκύλα.
Ενώ θαυμάζουμε τον άνδρα γυναικά, ενοχοποιούμε τα ανήσυχα κορίτσια.
Η ηγεμονική αρρενωπότητα δημιουργεί την ιδέα ότι οι άνδρες είναι ανώτεροι,
προκαλώντας στις γυναίκες προβλήματα αυτοπεποίθησης.
Φράσεις όπως «Μην κάνεις σαν κορίτσι»,
περιγράφουν πράξεις που δεν γίνονται σωστά,
υπονοώντας πως ό,τι κάνουν τα κορίτσια είναι εγγενώς κακό λόγω του φύλου τους.
Όποτε το φύλο είναι ένα θέμα, δεν είμαι στα καλύτερά μου.
Αναρωτιέμαι αν πολλοί αισθανόμαστε έτσι.
Πόσοι από εμάς στις σύγχρονες κοινωνίες μας εξακολουθούμε
να αγωνιζόμαστε με το δικό μας μεγαλείο,
επειδή αμφισβητούμε την ικανότητά μας να είμαστε ίσοι;
Παίζω το κοντραμπάσο,
οπότε συνήθως είμαι το μόνο κορίτσι σε μια ομάδα κοντραμπάσων γεμάτη αγόρια.
Πέρυσι, στη Συμφωνική Ορχήστρα Νέων του Λίνκολν,
κάναμε ένα δοκιμαστικό που καθόριζε τη θέση μας,
και όταν βγήκαν τα αποτελέσματα, ήμουν η πρώτη καρέκλα.
Θα έπρεπε να ήμουν ευτυχής, εκστατική, και τόσο περήφανη για το κατόρθωμά μου,
αλλά ένιωσα μόνο πανικό.
Μπήκα στο αυτοκίνητο της μαμάς μετά την πρόβα
και άρχισα να κλαίω με λυγμούς.
Ήμουν σίγουρη και τρομοκρατημένη
ότι όλοι οι άρρενες μπασίστες θα ήταν θυμωμένοι μαζί μου
επειδή ήμουν η πρώτη καρέκλα.
Νόμιζα ότι δεν θα έπρεπε να είμαι καλύτερη από αυτούς
και συνέχισα να υποτιμώ τις ικανότητές μου.
Εκείνη την εποχή, δεν μπορούσα να εκφράσω γιατί ένιωσα έτσι,
αν και έκτοτε κατάλαβα ότι ήταν εξαιτίας της ηγεμονικής αρρενωπότητας
και της εγγενούς κοινωνικής κυριαρχίας που ήταν ριζωμένα μέσα μου,
που ένιωθα ότι δεν ήταν η θέση μου ως κορίτσι να έχω ένα ανώτερο ταλέντο.
Δεν θεωρήθηκα λιγότερο θηλυκή λόγω της νέας μου θέσης,
αν και ήμουν ακόμα περιορισμένη στην ταυτότητά μου
και ό, τι νόμιζα ότι αυτό σήμαινε.
Δεν είμαστε φυλοπροσαρμοστικά ρομπότ,
είμαστε πολύπλοκα ανθρώπινα όντα με αμέτρητα χαρακτηριστικά,
που δεν πρέπει να περιορίζονται από ένα φύλο.
Έστω και υποσυνείδητα μας ανησυχεί το να κριθούμε
ή να γελοιοποιηθούμε για μια πράξη έξω από το αναμενόμενο πρότυπο.
Κάπως σαν μία έφηβη να δίνει ομιλία TEDx πάνω στην ηγεμονική αρρενωπότητα.
(Γέλια)
Με την κατάρριψη του ανδρικού στερεότυπου αυξάνουμε την αποδοχή της θηλυκότητας.
Οι ταυτότητες διαφέρουν ανά κουλτούρα, περιοχή, θρησκεία και προσωπική πεποίθηση.
Έτσι υπάρχουν απεριόριστες μορφές αρρενωπότητας και θηλυκότητας,
και μπορούμε να τα αποδεχτούμε όλα αυτά ως ένα φάσμα,
αντί ως δύο αυστηρά καθορισμένα ιδανικά.
Θεωρώ τον θείο μου Έντι ως τον τέλειο άνδρα,
και τώρα θαυμάζω την ικανότητά του να υπερβαίνει τα στερεοτυπικά όρια.
Γεννήθηκα μέσα στα όρια,
και ακόμα προσπαθώ να καταλάβω τι θέλω να γίνω σε αυτόν τον κόσμο.
Είμαι κορίτσι, φοράω φορέματα,
όμως, προφανώς έχω και ανδρικά χαρακτηριστικά.
Κανένας από εμάς δεν μπορεί να ζήσει στη μια ή την άλλη πλευρά.
Η ταυτότητά μου δεν αποφασίζεται από το εθιμοτυπικό μου,
την αποφασιστικότητά μου, ή το μίσος μου για τα ψηλά τακούνια.
Γι' αυτό σας προκαλώ να μην περιοριστείτε να είστε ο ροζ ή ο μπλε Πάουερ Ρέιντζερ.
Το φάσμα των δυνατοτήτων είναι ατελείωτο.
(Χειροκρότημα)